Document ID: 31988R3600

KOMISSION ASETUS (ETY) N:o 3600/88,
annettu 18 päivänä marraskuuta 1988,
voin ja kerman markkinoiden interventiotoimenpiteiden soveltamista koskevista yksityiskohtaisista säännöistä annetun asetuksen (ETY) N:o 685/69 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1109/88(2), ja erityisesti sen 6 artiklan 7 kohdan,
sekä katsoo, että
komission asetuksen (ETY) N:o 685/69(3), sellaisena kuin se on viimeksi muutettuna asetuksella (ETY) N:o 3493/88(4), 24 artiklan 3 kohdan toisessa alakohdassa säädetään, että voin yksityiselle varastoinnille annettavan tuen määrä ei voi olla suurempi kuin kahtasataakymmentä varastointipäivää vastaava määrä,
tämänhetkiselle voin markkinatilanteelle on ominaista korkeat hinnat; komission neuvostolle tekemä ehdotus, jonka tarkoituksena on laskea voin interventiohintaa markkinointivuonna 1988/1989, saattaa kannustaa toimijoita lykkäämään yksityisesti varastoidun voin purkamista varastosta, kiertäen näin varastointia koskevat säännökset niiden taloudellisen tavoitteen osalta; voin ja kerman markkinoiden interventiotoimenpiteitä koskevista yleisistä säännöistä 15 päivänä heinäkuuta 1968 annetun neuvoston asetuksen (ETY) N:o 985/68(5), sellaisena kuin se on viimeksi muutettuna asetuksella (ETY) N:o 842/88(6), 9 artiklan 2 kohdassa täsmennetään, että silloin kun yhteisön markkinatilanne niin vaatii, voidaan päättää, että interventioelimet ryhtyvät saattamaan uudelleen markkinoille osan tai koko määrän varastoidusta voista tai kermasta; vaikuttaa tarpeelliselta lyhentää väliaikaisesti asetuksen (ETY) N:o 685/69 24 artiklan 3 kohdan toisessa alakohdassa tarkoitettua yksityisen varastoinnin enimmäisaikaa ja vahvistaa se sataankahdeksaankymmeneen päivään, ja
maidon ja maitotuotteiden hallintokomitea ei ole antanut lausuntoa asiasta puheenjohtajansa antamassa määräajassa,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 685/69 24 artiklan 3 kohdan toisessa alakohdassa sanat "kaksisataakymmenen päivää" sanoilla "satakahdeksankymmentä päivää".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sellaisten sopimusten osalta, joiden varastointiaika ylittää tämän asetuksen voimaantulopäivänä satakahdeksankymmentä päivää, tukea myönnetään ajalle välillä asetuksen (ETY) N:o 685/69 23 artiklan 6 kohdan mukainen varastoinnin aloittamispäivä ja tämän asetuksen voimaantulopäivä, niin että se ei ylitä kahtasataakymmentä päivää.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä marraskuuta 1988.

Labels: 3
17